**Kúpna zmluva**

Uzatvorená podľa § 409 a nasl. Zák. č. 513/1991 Zb. v znení neskorších právnych predpisov.

Zmluvné strany:

**Predávajúci:**

Obchodné meno:

Sídlo:

IČO:

DIČ:

IČ DPH:

Zápis:

Bankové spojenie:

Číslo účtu:

Zastúpený:

ďalej ako „predávajúci“

*a*

**Kupujúci:**

Obchodné meno: AGROHONT DUDINCE, a.s.

Sídlo: Viničná 404, 962 71 Dudince

IČO: 36000469

DIČ: 2020474478

IČ DPH: SK2020474478

Zápis: Okresný súd Banská Bystrica, oddiel: Sa, vložka č. 1033/S

Bankové spojenie: Slovenská sporiteľňa, a.s.

Číslo účtu: SK50 0900 0000 0051 6134 3883

Zastúpený: Mgr. Miloslava Kuriačková – predseda predstavenstva

ďalej ako „kupujúci“

**1. Predmet zmluvy**

Predávajúci sa zaväzuje dodať kupujúcemu:

***Názov stroja Množstvo ks Cena v EUR bez DPH***

Súčasťou dodávky tovaru je odovzdanie dokladov, ktoré sa vzťahujú k tovaru: návod na použitie, záručný list, technické osvedčenie vozidla časť II a zaškolenie obsluhy.

**2. Kúpna cena**

Cena plnenia je stanovená vo výške **,- EUR bez DPH** (slovom: EUR). Cena je stanovená dohodou.

 Bez DPH EUR

 DPH 23 % EUR

 S DPH EUR

**3. Doba plnenia**

Predávajúci sa zaväzuje dodať tovar: najneskôr do 30. mája 2025

Ak predávajúci nedodá predmet zmluvy kupujúcemu v dohodnutom termíne, kupujúci je oprávnený uplatniť voči predávajúcemu sankciu 0,05 % z ceny stroja za každý deň omeškania .

**4. Miesto a spôsob plnenia**

Miesto dodania: Areál Družstva, Hontianske Tesáre, Obec Hontianske Tesáre, okres Krupina.

**5. Nadobudnutie vlastníckeho práva k výrobku**

a/ Kupujúci nadobúda vlastnícke právo k predmetu zmluvy až úplným zaplatením jeho celkovej kúpnej ceny. V prípade nezaplatenia kúpnej ceny včas, má predávajúci právo od kúpnej zmluvy odstúpiť a odobrať stroj.

b/ Kupujúci je povinný až do zaplatenia prevzatého stroja riadne sa o tento starať, zabrániť aby nedošlo k jeho poškodeniu resp. k strate. Kupujúci zodpovedá predávajúcemu za škody, ktoré by na stroji vznikli v čase od jeho prevzatia až do jeho vrátenia predávajúcemu v prípade, že by predávajúci od zmluvy odstúpil.

 **6. Platobné podmienky**

 Predmet zmluvy bude financovaný nasledovným spôsobom:

**Termín splatnosti – podľa splatnosti na faktúre**

Kupujúci poskytne leasingovú zmluvu alebo potvrdenie o financovaní stroja pred prepravou stroja na Slovensko.

Kupujúci nie je oprávnený meniť dohodnuté platobné podmienky, alebo zdržiavať dohodnuté platby po termíne splatnosti.

**7. Nebezpečenstvo škody na tovare**

Nebezpečenstvo škody na tovare prechádza na kupujúceho v čase, keď prevezme tovar od predávajúceho alebo ním poverenej osoby**.**

**8. Zodpovednosť za vady a záruka za kvalitu**

a/ Kupujúci je povinný v prípade výskytu vady bezprostredne po odovzdaní tovaru, túto skutočnosť písomne oznámiť predávajúcemu bez zbytočného odkladu. V správe predávajúcemu o vadách musí kupujúci vady opísať, prípadne uviesť ako sa vady prejavujú a aký nárok z vád si uplatňuje.

b/ Predávajúci poskytuje záruku na kvalitu dodaného tovaru po dobu uvedenú v záručnom liste odo dňa spustenia stroja do prevádzky v rozsahu dodacích a predajných podmienok výrobcu. Z**áručná doba je 12 mesiacov.**

c/ Zo záruky sú vylúčené:

* Škody vzniknuté v dôsledku nedbanlivosti pri bežných kontrolách stroja a odporúčanej pravidelnej údržbe, tak ako je detailne uvedené výrobcom v návode na použitie stroja alebo škody spôsobené v dôsledku nedodržania signálov a inštrukcií v návode na použite alebo odporúčaní predávajúceho.
* Škody alebo závady spôsobené nedbanlivosťou obsluhy, zneužitím, neskúseným používaním alebo nesprávnym použitím stroja
* Škody alebo závady spôsobené nehodou alebo úmyselným vandalizmom
* Škody alebo závady spôsobené použitím nesprávneho náradia, príslušenstva, znečistením alebo škody a poruchy spôsobené ponorením do vody
* Škody a závady spôsobené ohňom
* Škody a závady spôsobené zmenami a úpravami, ktoré neboli schválené výrobcom
* Škody a závady spôsobené prírodnými katastrofami ako nelimitujúci príklad: zemetrasenie, potopa, vypuknutie požiaru
* Bežné opotrebenie stroja v dôsledku používania stroja
* Sklo na dverách, čelné sklo, zrkadlá, okenné tabule, žiarovky, poistky,
* Opravy, demontáž a úpravy vykonávané bez súhlasu predávajúceho alebo výrobcu
* Škody v dôsledku straty a odcudzeniu stroja
* Záruka je neplatná v prípade odpojenia alebo falšovania merača motohodín.

d/ Záručný servis bude vykonávaný len za podmienky riadneho plnenia platobných podmienok stanovených v tejto zmluve.

Kupujúci je povinný znášať obmedzenia nevyhnutne spojené s vykonaním záručného servisu a údržby.

Plánované servisné prehliadky a údržby je potrebné servisnému stredisku predávajúceho oznámiť najneskôr **3 dni** pred predpokladaným termínom jeho vykonania.

e/ Predávajúci môže odmietnuť vykonanie záručného a mimo záručného servisu v prípade, že eviduje pohľadávky po lehote splatnosti voči kupujúcemu.

f/ Predávajúci sa zaväzuje v prípade záujmu kupujúceho poskytovať pozáručný servis .

**9. Povinnosti kupujúceho**

a/ Kupujúci je povinný udržať na vlastné náklady predmet zmluvy v riadnom a funkčnom stave, vykonávať iba výrobcom predpísanú a odporúčanú údržbu a dodržiavať všetky predpisy a návody výrobcu na prevádzku.

b/ Kupujúci zodpovedá za všetky škody, ktoré vzniknú v súvislosti s užívaním predmetu zmluvy, ktoré sú v rozpore so záručnými podmienkami.

c/ Akékoľvek technické úpravy zariadenia počas záruky nie sú bez predchádzajúceho písomného súhlasu predávajúceho povolené.

d/ Kupujúci je povinný zabezpečiť, aby predmet zmluvy obsluhovali výlučne vyškolené posádky.

**10. Povinnosti predávajúceho**

a/ Predávajúci preberá zodpovednosť za vady predmetu zmluvy v rozsahu a dĺžke záručnej doby uvedenej v záručnom liste od dátumu odovzdania stroja do prevádzky.

b/ Predávajúci sa zaväzuje, že predmet zmluvy bude mať počas záruky vlastnosti určené výrobcom a bude spôsobilý na používanie podľa podmienok výrobcu.

c/ Po uplynutí záruky sa dodávateľ zaväzuje poskytovať kupujúcemu za odplatu servis a opravy predmetu kúpy minimálne po dobu 10 rokov po odovzdaní stroja.

**11. Servisné podmienky a spôsob objednávania ND**

**Na záručný servis nastúpi servisný technik predávajúceho do 48 hodín od nahlásenia poruchy.**

 Na požiadanie predávajúceho je kupujúci povinný potvrdiť telefonické oznámenie poruchy písomne /e-mailom/ so stručným popisom poruchy.

 Na servisné zásahy vykonávané u zákazníka je zákazník povinný zabezpečiť také podmienky, ktoré zodpovedajú platným hygienickým a bezpečnostným predpisom v SR. V opačnom prípade môže servisný technik odmietnuť vykonanie servisného zásahu.

O vykonanom servisnom zásahu je servisný technik povinný vystaviť písomný doklad o zistenej poruche, spôsobe jej odstránenia ako aj popis vykonaných prác.

b/ **Spôsob objednávania a dodávky náhradných dielov**:

Náhradné diely sa objednávajú poštou, faxom alebo e-mailom, telefonické objednávky musia byť písomne potvrdené.

Na objednané ND bude kupujúcemu zaslaná faktúra s uvedením výšky, spôsobu a termínu platby.

V prípade požiadavky zákazníka, ktorá musí byť uvedená v objednávke, zabezpečí predávajúci dopravu ND k zákazníkovi formou zásielky. V ojedinelých prípadoch je možné zabezpečiť dodanie ND k zákazníkovi za úplatu dopravou predávajúceho.

**c/ Pravidelné servisné prehliadky:** je ich potrebné servisnému stredisku predávajúceho oznámiť najneskôr 3 dni pred predpokladaným termínom jeho vykonania.

**d/ Predávajúci môže odmietnuť vykonanie záručného a pozáručného servisu v prípade, že eviduje pohľadávky po lehote splatnosti voči kupujúcemu.**

**12. Zmluvné pokuty**

a/ V prípade odstúpenia od tejto zmluvy kupujúcim sa tento zaväzuje uhradiť všetky skutočné náklady spojené s obstaraním predmetu zmluvy a 15 % z ceny stroja v dobe odstúpenia od nej, okrem prípadu odstúpenia od zmluvy na základe nedodržiavania zmluvných podmienok zo strany predávajúceho.

b/ V prípade odstúpenia od zmluvy predávajúcim z dôvodu iného ako v bode 5 sa tento zaväzuje uhradiť kupujúcemu odstupné 15 % z ceny stroja v dobe odstúpenia od nej a tiež všetky účelne vynaložené náklady vzniknuté v súvislosti s touto kúpnou zmluvou.

**13. Záverečné ustanovenia**

a/ Predávajúci vyhlasuje, že tovar nie je založený právom tretích osôb a ani k nemu neexistujú práva tretích osôb.

b/ Túto zmluvu je možné zmeniť alebo zrušiť len obojstranným písomným prejavom oboch zmluvných strán formou dodatku k tejto zmluve.

c/ Zmluva nadobúda platnosť a účinnosť dňom podpisu oboch zmluvných strán. Zmluva je vyhotovená v 3 vyhotoveniach v slovenskom jazyku, po jednom vyhotovení dostane každá zo zmluvných strán.

d/ V neupravených zmluvných vzťahoch sa účastníci zmluvy riadia platným právom Slovenskej republiky.

e/ Predávajúci berie na vedomie, že predmet kúpy je predmetom žiadosti o nenávratný finančný príspevok z PRV SR 2014 - 2022. Predávajúci sa preto zaväzuje v prípade následného uzavretia Zmluvy o poskytnutí nenávratného finančného príspevku medzi Kupujúcim ako konečným prijímateľom pomoci a poskytovateľom podpory (ďalej len "Zmluva o NFP") strpieť výkon kontroly/auditu súvisiaceho s predmetom kúpy kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Zmluvné strany sa dohodli, že Kupujúci má právo odstúpiť od tejto zmluvy v prípade, kedy ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie predmetu kúpy podľa tejto zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o NFP.

f/ Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, skutočností súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.

............................................ .............................................

 predávajúci kupujúci